Държавен вестник, бр. 54, 2024 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  54
№
X (m)
Y (m)
11.
4701302.93
679830.86
12.
4701390.14
679880.84
13.
4701457.80
679973.02
14.
4701532.79
680128.71
15.
4701581.95
680345.11
16.
4701562.86
680432.07
17.
4701371.98
680838.76
1.2.4. Териториален обхват на охранителна 
зона „Режим 2“ – акватория:
Запазва се териториалният обхват на акватори­
ята, определен с протокол на междуведомствена 
комисия от 14.01.2010 г., назначена със Заповед 
№ РД-09-003 от 5.01.2010 г. на министъра на 
културата.
Обща площ на охранителна зона „Режим 2“: 
654 500 кв. м.
2. Предписания за опазване:
2.1. Предписания за опазване на територията 
на ГААИНКЦ остров „Св. св. Кирик и Юлита“, 
гр. Созопол, община Созопол, област Бургас:
Определя се като територия за археологи­
ческо и геофизическо проучване, консервация, 
реставрация, експониране и социализиране на 
архитектурни и археологически недвижими кул­
турни ценности. Запазва се видът собственост 
на частта от имота, включена в териториалния 
обхват на ГААИНКЦ.
Изискват се спешни консервационно-рес­
таврационни работи за сградата на училището 
(сграда с идентификатор 67800.501.577.1), както и 
за другите сгради с потенциал за предоставяне на 
статут на архитектурно-строителни недвижими 
културни ценности (сгради с идентификатори 
67800.501.577.4 и 67800.501.577.5).
Изисква се възможно най-бързо приключ­
ване на археологическите проучвания в зоната 
около сградата на училището (съгласно схема, 
изготвена от научния ръководител на археоло­
гическите проучвания, приложена към изгот­
веното конструктивно обследване на сградата) 
и провеждане на комисия по чл. 158а от ЗКН 
с оглед спешната необходимост от изготвяне 
на съответната проект­на документация. След 
издаване на заповед на министъра на културата 
или от оправомощен от него заместник-минис­
тър за одобряване на протокола на комисията 
по чл. 158а от ЗКН предложените с протокола 
действия и временни мерки за опазване на 
археологическата ценност са задължителни за 
изпълнение и стават част от настоящия режим 
за опазване.
Допуска се ново строителство – по изключение 
и при изрично доказана необходимост, както и 
строително-монтажни работи (ремонт, рекон­
струкция и др.) по част от останалите съществу­
ващи сгради в имота, които след изготвянето на 
съответната проектна документация се изисква да 
функционират в съответствие с предназначението 
на територията.
Допуска се изграждане на инфраструктура, 
свързана със защитата и/или експонирането и 
социализирането на недвижимите културни цен­
ности, или за минимално необходимото благоус­
трояване и осигуряване на достъп и обслужване 
на посетители – паркинг, алеи, защитни покрития, 
навеси, елементи на парковото и градинското 
обзавеждане, художествено и функционално 
осветление, експозиционни и информационни 
табла и указателни знаци, площадки за почивка, 
кошчета за отпадъци и др.
Допуска се поставяне на временни премества­
еми обекти единствено за срока на провеждане 
на културни и образователни събития, без същите 
да са трайно свързани с терена, при спазване 
изискванията на чл. 56 от ЗУТ и предписанията 
за опазване на територията. Допуска се адап­
тация на проучени пространства, в които не е 
установено наличие на археологически структури, 
за временни изложби, лапидарни експозиции, 
всякакъв вид културни изяви.
Допуска се изграждане на нова (при необхо­
димост) и поддръжка на съществуваща инфра­
структура – електрозахранване, окабеляване, 
водопровод, канализация, алейна мрежа, благо­
устройство и паркоустройство. Разполагането на 
контейнери за отпадъци следва да бъде съобразено 
така, че да не възпрепятства експонирането и 
възприятието на недвижимите културни ценности 
на територията.
Допуска се използването на съществуващия 
бетонен път (неотразен в кадастралната карта) 
в близост до югоизточната кейова стена за осъ­
ществяване на достъп до ПИ с идентификатор 
67800.501.578 и прилежащата зона, предоставена 
за ползване от кораби на ГДГП – МВР, по про­
тежение на 66 линейни метра кейова стена.
Допуска се рехабилитация и поддръжка 
на изградената и съществуващата инженерна 
пристанищна инфраструктура. Използването на 
тази инфраструктура е допустимо единствено за 
нуждите на ГД „Гранична полиция“, осигуряване 
на туристически достъп. Условията и редът за 
експлоатация на тази инфраструктура се рег­
ламентират въз основа на споразумение между 
МК и компетентна структура при спазване на 
предписанията за опазване на територията и 
акваторията на обекта.
Забранява се бивакуване, къмпингуване, 
както и палене на огън. Забранява се засаждане 
на нова дървесна и храстова растителност преди 
завършване на археологическото проучване на 
терените, предвидени за озеленяване, във връзка 
с бъдещо функциониране на територията.
Забранява се изграждане на базови станции 
и ретранслатори на мобилни и ТВ оператори. 
Забранява се изграждането на ветрогенераторни 
и фотоволтаични паркове и други подобни съоръ­
жения. Забранява се изграждане на билбордове 
и други подобни съоръжения.
Дейностите, свързани със социализацията на 
ГААИНКЦ, нарушаващи целостта на земния 
пласт, задължително се извършват след спасител­
но археологическо проучване на терените, които 
ще бъдат засегнати, съгласно изискванията на 
чл. 161, ал. 1 от ЗКН.